Bada cheneral

Una bada cheneral ye una forma especifica de bada que tien a particularidat de que afecta no nomás que a una empresa u a una branca de l'actividat economica, sino que afecta a toz os sectors d'actividat economica.

Qui convoca una bada cheneral gosa estar un sindicato u millor o conchunto de sindicatos d'un país u territorio, y a convocatoria se diriche no nomás a os treballadors (a clase obrera en sentito estricto) sino que tamién a estudiants, aturatos, chubilatos, etc. Antiparte, a convocatoria d'una bada cheneral gosa tener l'aduya d'atros sectors que no fan parti d'o movimiento obrero, como partius politicos, asociacions profesionals, etc.

A convocatoria d'una bada cheneral gosa estar relacionata con decisions de manera politica feitas por o Gubierno u con reivindicacions socials u politicas de tipo cheneral. Mientras o sieglo XIX, as prencipals reivindicacions d'as badas chenerals estioron a millora d'as condicions socials u politicas: reivindicación d'a chornada laboral de 8 horas, reivindicación d'o reconoiximiento d'os propios sindicatos como representants d'a clase obrera, reivindicación d'o dreito a o sufrachio universal, etc.

 Se veiga tamién 
 Bada cheneral en Espanya de 2010.
 Bada cheneral en Espanya de 2012.
 Bada cheneral europea de 2012.

Categoría:Bada